SBV Vitesse

Stichting Betaald Voetbal Vitesse Arnhem, ketah kasengguh Vitesse () utawi internasional dados Vitesse Arnhem, inggih punika klub sépakbola profésional Belanda sané mabasis ring Arnhem, Gelderland. Kaadegang ring 14 Méi 1892, ipun silih sinunggil klub profésional pinih purwa ring Belanda. Vitesse sané mangkin ngamiletin Eerste Divisie, tingkat kalih saking sistem liga sépakbola Belanda.

Klub niki polih kasuksésan pinih malanturan duk warsa 1990-an, sareng pikolih pinih tegehné puput ring genah katiga daweg Eredivisie musim 1997–98. Vitesse sampun lolos nuju wimbakara Éropa ping akéh lan ngamenangang trofi utama kapertama ipun daweg warsa 2017, ngangkat Piala KNVB sesampun menang 2-0 saking AZ Alkmaar. Ipun taler manados finalis piala ring 1912, 1927, 1990 lan 2021.

Saking 1998, Vitesse sampun ngamainang laga kandang ipun ring GelreDome, stadion makapasitas 21.000 linggihan sané kajangkepin raab tur lapangan sané prasida kakedeng.